Сотните на 30-и Донски казашки полк участват в действията за превземането на Ловеч на 5 юли и 22 август и в отбраната на града на 15 юли 1877 г. Награден е с орден „Свети Владимир“ III степен с мечове. За успешната рекогносцировка на Ловеч на 26 и 27 август 1877 г. е награден със златно оръжие „За храброст“ и повишен във военно звание флигел-адютант (1877). Назначен е за командир на 1-ва бригада от 2-ра казашка дивизия. Отличава се при освобождаването на Тетевен, зимното преминаване на Стара планина и действията в Южна България. Повишен е във военно звание генерал-майор с назначение в свитата на император Александър II от 26 февруари 1878 г.